Diari Oficial de la Generalitat Valenciana


Sumari del DOGV 6154, del 27-11-2009 (2009/13492)

RESOLUCIÓ d'11 de novembre de 2009, de la Conselleria d'Economia, Hisenda i Ocupació, per la qual s'accepta la cessió gratuïta d'una parcel·la de 394,22 m² de superfície i de l'edifici en ella construït d'una superfície total de 272 m² desenvolupat en dues plantes situada a Náquera, carrer Lepanto 8, realitzada per l'ajuntament del dit municipi a favor de la Generalitat, per a ser destinada a Centre d'Interpretació i Oficina Tècnica del Parc Natural de la Serra Calderona.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6154

Data del DOGV
:   27-11-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/13044


Data del document
:   11-11-2009

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * transmissió de la propietat
    * cultura regional
    * propietat immobiliària

RESOLUCIÓ d'11 de novembre de 2009, de la Conselleria d'Economia, Hisenda i Ocupació, per la qual s'accepta la cessió gratuïta d'una parcel·la de 394,22 m² de superfície i de l'edifici en ella construït d'una superfície total de 272 m² desenvolupat en dues plantes situada a Náquera, carrer Lepanto 8, realitzada per l'ajuntament del dit municipi a favor de la Generalitat, per a ser destinada a Centre d'Interpretació i Oficina Tècnica del Parc Natural de la Serra Calderona. [2009/13418]  
L'Ajuntament de Náquera, en sessió plenària realitzada el dia 6 d'abril de 2009, va acordar la cessió gratuïta a la Generalitat de la parcel·la de la seua propietat, de 394,22 m² de superfície i edifici en ella construït d'una superfície total de 272 m² desenvolupats en dues plantes, situada al carrer Lepanto 8, de la dita població.  
A proposta de la Conselleria de Medi Ambient, Aigua, Urbanisme i Habitatge, es van iniciar els tràmits legals oportuns per a l'acceptació de la cessió de l'immoble.  
La cessió es realitza amb la finalitat de destinar l'immoble a Centre d'Interpretació i Oficina Tècnica del Parc Natural de la Serra Calderona, amb subjecció al que establix l'article 111 del Reglament de Béns de les Entitats Locals, al tindre l'immoble que se cedix la naturalesa jurídica de patrimonial.  
En conseqüència, basant-se en l'article 44 de la Llei 14/2003 de 10 d'abril de Patrimoni de la Generalitat i fent ús de les atribucions conferides per la legislació vigent, resolc:  
Primer  
Acceptar la cessió gratuïta de la propietat realitzada per l'Ajuntament de Náquera de la parcel·la de la seua propietat, de 394,22 m² de superfície i de l'edifici en ella construït d'una superfície total de 272 m² desenvolupats en dues plantes, situada al carrer Lepanto 8, de la dita població, que confronta: nord, resta finca de la qual se segrega i escola municipal infantil; sud, carrer Les Escoles; este, carrer Lepanto; i oest, solar situat al carrer les Escoles 2.   
L'immoble ha de segregar-se de la finca de 610 m² de superfície que consta inscrita en el Registre de la Propietat de Massamagrell al tom 2762, llibre 248, foli 107, finca 16408, inscripció 1ª.   
Referència cadastral: 5405116SP3707A8022VW (part).   
La parcel·la s'accepta lliure de càrregues i gravàmens i al corrent de qualsevol despesa.  
Segon  
La cessió gratuïta realitzada per l'Ajuntament de Náquera, s'efectua amb la condició de destinar l'immoble a Centre d'Interpretació i Oficina Tècnica del Parc Natural de la Serra Calderona i amb subjecció al que establix l'article 111 del Reglament de Béns de les Entitats Locals. Si l'immoble no és destinat a l'ús previst en el termini de cinc anys o deixa de ser-ho posteriorment en el transcurs de trenta revertirà al patrimoni de l'ajuntament.  
Tercer  
L'immoble acceptat s'haurà d'incorporar a l'Inventari General de Béns i Drets de la Generalitat, en concepte de bé de domini públic afecte al servici públic protecció del medi ambient i adscrit a la Conselleria de Medi Ambient, Aigua, Urbanisme i Habitatge, a la qual corresponen les competències demanials sobre este, inclosa la seua administració, defensa i conservació, i inscriure's a nom de la Generalitat en el Registre de la Propietat.   
Quart  
Notificar la present resolució a l'ajuntament cedent i procedir a la seua publicació en el Diari Oficial de la Comunitat Valenciana, en compliment del que disposa l'article 44 de la Llei 14/2003, de 10 d'abril, de Patrimoni de la Generalitat.  
València, 11 de novembre de 2009.- El conseller d'Economia, Hisenda i Ocupació: Gerardo Camps Devesa.